กฎกระทรวงกฎกระทรวง(พ.ศ.๒๕๓๕)ออกตามความในพระราชบัญญัติเครื่องหมายการค้าพ.ศ.๒๕๓๔[๑] อาศัยอำนาจตามความในมาตรา ๕ มาตรา ๑๑ มาตรา ๒๙ มาตรา ๓๐ มาตรา ๓๕ มาตรา ๔๐มาตรา ๔๑ มาตรา ๔๓ มาตรา ๔๘ มาตรา ๕๑ มาตรา ๕๒ มาตรา ๕๔ มาตรา ๕๗ มาตรา ๕๙ มาตรา๖๘ มาตรา ๗๑ มาตรา ๗๒ มาตรา ๘๐ มาตรา ๘๑ มาตรา ๘๖ มาตรา ๙๒ มาตรา ๙๔แห่งพระราชบัญญัติเครื่องหมายการค้า พ.ศ.๒๕๓๔รัฐมนตรีว่าการกระทรวงพาณิชย์ออกกฎกระทรวงไว้ ดังต่อไปนี้หมวด ๑บททั่วไป ข้อ ๑ในกฎกระทรวงนี้คำขอ หมายความว่า คำขอจดทะเบียนเครื่องหมายการค้าเครื่องหมายบริการ เครื่องหมายรับรองเครื่องหมายร่วม และบรรดาคำขออื่น และให้มีความหมายรวมถึง คำคัดค้าน คำโต้แย้งและคำร้องอื่น ๆ ด้วยหนังสือสำคัญ หมายความว่า หนังสือสำคัญแสดงการจดทะเบียนเครื่องหมายการค้าหนังสือสำคัญแสดงการจดทะเบียนเครื่องหมายบริการ หนังสือสำคัญแสดงการจดทะเบียน เครื่องหมายรับรองและหนังสือสำคัญแสดงการจดทะเบียนเครื่องหมายร่วมทะเบียน หมายความว่า ทะเบียนเครื่องหมายการค้า ทะเบียนเครื่องหมายบริการทะเบียนเครื่องหมายรับรอง และทะเบียนเครื่องหมายร่วมข้อ ๒[๒] บรรดาคำขอต้องใช้แบบพิมพ์ที่อธิบดีประกาศกำหนดการกรอกข้อความในคำขอ ให้กรอกข้อความให้ครบถ้วนเป็นภาษาไทยโดยใช้พิมพ์ดีด หรือตีพิมพ์และลงลายมือชื่อผู้ยื่นคำขอนั้นการยื่นคำขอ ให้ยื่นต่อนายทะเบียน ณ กรมทรัพย์สินทางปัญญากระทรวงพาณิชย์ หรือสำนักงานพาณิชย์จังหวัดหรือหน่วยงานอื่นตามที่อธิบดีประกาศกำหนด หรือส่งโดยทางไปรษณีย์ลงทะเบียนตอบรับถึงนายทะเบียนณ กรมทรัพย์สินทางปัญญา กระทรวงพาณิชย์ หรือโดยวิธีอื่นใดตามที่อธิบดีประกาศกำหนดพร้อมเงินค่าธรรมเนียมเว้นแต่บทบัญญัติในข้ออื่นแห่งกฎกระทรวงฉบับนี้จะกำหนดไว้เป็นอย่างอื่นในกรณีส่งทางไปรษณีย์ลงทะเบียนตอบรับตามวรรคสาม ให้ถือว่าวันที่คำขอไปถึงกรมทรัพย์สินทางปัญญาเป็นวันที่ยื่นคำขอนั้นข้อ ๓ ในกรณีที่ต้องแนบบัตรประจำตัวประกอบคำขอ(๑) ถ้าเป็นบุคคลธรรมดา อาจใช้ภาพถ่ายบัตรประจำตัวประชาชนหรือบัตรประจำตัวอื่นๆ ที่ทางราชการออกให้ ใบสำคัญประจำตัวคนต่างด้าว หรือหนังสือเดินทางก็ได้(๒)[๓]ถ้าเป็นนิติบุคคลให้ใช้ภาพถ่ายหนังสือรับรองนิติบุคคลซึ่งเป็นฉบับปัจจุบันที่ผู้มีอำนาจให้คำรับรองตามกฎหมายออกให้ไม่เกินหกเดือนนับแต่วันที่ออกหนังสือรับรองนั้นเว้นแต่ในกรณีที่เป็นนิติบุคคลที่จัดตั้งตามกฎหมายต่างประเทศซึ่งได้ส่งเอกสารตามข้อ๕ โดยมีการระบุข้อความรับรองการเป็นนิติบุคคลในต่างประเทศไว้ด้วยแล้วข้อ ๔การยื่นคำขอที่กระทำโดยตัวแทนหรือผู้รับมอบอำนาจให้แนบภาพถ่ายหนังสือตั้งตัวแทนหรือหนังสือมอบอำนาจและบัตรประจำตัวของตัวแทนหรือผู้รับมอบอำนาจมาพร้อมกันด้วยข้อ๕ การรับรองลายมือชื่อหรือรับรองการตั้งตัวแทนหรือมอบอำนาจที่กระทำในต่างประเทศให้ดำเนินการดังต่อไปนี้(๑) กรณีการรับรองลายมือชื่อเพียงอย่างเดียวให้เจ้าหน้าที่ผู้มีอำนาจของสถานทูตไทยหรือสถานกงสุลไทยซึ่งประจำอยู่ ณประเทศที่มีการตั้งตัวแทนหรือมอบอำนาจ เป็นผู้รับรอง(๒)กรณีการรับรองลายมือชื่อหรือรับรองการตั้งตัวแทนหรือมอบอำนาจ ให้หัวหน้าสำนักงานสังกัดกระทรวงพาณิชย์ซึ่งประจำอยู่ ณประเทศที่มีการตั้งตัวแทนหรือมอบอำนาจ โนตารีปับลิก หรือบุคคลซึ่งกฎหมายแห่งท้องถิ่นระบุให้เป็นผู้มีอำนาจเป็นพยานในเอกสารเป็นผู้รับรอง[๔]ในกรณีที่หนังสือตั้งตัวแทนหรือมอบอำนาจตามวรรคหนึ่งได้กระทำในประเทศไทยโดยผู้ตั้งตัวแทนหรือผู้มอบอำนาจมิได้มีถิ่นที่อยู่ในประเทศไทย ต้องส่งภาพถ่ายหนังสือเดินทางหรือภาพถ่ายหนังสือรับรองถิ่นที่อยู่ชั่วคราว หรือหลักฐานอื่นที่แสดงให้นายทะเบียนเห็นว่าในขณะตั้งตัวแทนหรือมอบอำนาจผู้นั้นได้เข้ามาในประเทศไทยจริงด้วยข้อ ๖การส่งต้นฉบับเอกสารประกอบคำขอหากเป็นการยื่นคำขอของผู้ขอราย เดียวกัน พร้อมกันหลายคำขอ เอกสารประกอบคำขอแรกต้องเป็นต้นฉบับเอกสารส่วนคำขออื่น ๆให้ส่งภาพถ่ายเอกสารดังกล่าวโดยระบุว่าต้นฉบับเอกสารอยู่ในคำขอเลขที่ใดข้อ ๗ การส่งสำเนาหรือภาพถ่ายเอกสารประกอบคำขอผู้ขอต้องรับรองความ ถูกต้องของสำเนาหรือภาพถ่ายนั้นด้วยข้อ ๘การส่งเอกสารประกอบคำขอที่เป็นภาษาต่างประเทศ ผู้ขอต้องจัดให้มีคำแปลเป็นภาษาไทย โดยมีคำรับรองของผู้แปลด้วยว่าเป็นคำแปลที่ถูกต้องข้อ ๙[๕] หนังสือสำคัญและใบแทนหนังสือสำคัญให้ใช้ตามแบบท้ายกฎกระทรวงนี้ ดังต่อไปนี้(๑) หนังสือสำคัญแสดงการจดทะเบียนเครื่องหมายการค้าเครื่องหมายบริการ ให้ใช้แบบ ค.ม.๑(๒)หนังสือสำคัญแสดงการจดทะเบียนเครื่องหมายรับรอง ให้ใช้แบบ ค.ม.๒(๓)หนังสือสำคัญแสดงการจดทะเบียนเครื่องหมายร่วม ให้ใช้แบบ ค.ม.๓(๔) ใบแทนหนังสือสำคัญแสดงการจดทะเบียนเครื่องหมายการค้าเครื่องหมายบริการให้ใช้แบบ ค.ม.๔(๕)ใบแทนหนังสือสำคัญแสดงการจดทะเบียนเครื่องหมายรับรอง ให้ใช้แบบ ค.ม.๕(๖)ใบแทนหนังสือสำคัญแสดงการจดทะเบียนเครื่องหมายร่วม ให้ใช้แบบ ค.ม.๖หมวด ๒เครื่องหมายการค้า ส่วนที่ ๑การขอจดทะเบียน ข้อ ๑๐[๖] การขอจดทะเบียนให้ผู้ขอยื่นคำขอพร้อมแนบบัตรประจำตัวข้อ ๑๑[๗] รูปเครื่องหมายการค้าที่แสดงในคำขอจดทะเบียนจะต้องมีความชัดเจนในกรณีที่เครื่องหมายการค้าที่ขอจดทะเบียนเป็นกลุ่มของสีให้ผู้ขอจดทะเบียนบรรยายด้วยว่าเครื่องหมายการค้านั้นประกอบด้วยสีใดและแต่ละสีจัดวางอยู่ในลักษณะใดในกรณีที่เครื่องหมายการค้าที่ขอจดทะเบียนเป็นรูปร่างหรือรูปทรงของวัตถุรูปเครื่องหมายการค้านั้นต้องแสดงรูปร่างหรือรูปทรงของวัตถุอันเป็นสาระสำคัญทั้งหมดทั้งนี้ ผู้ขอจดทะเบียนจะบรรยายรูปร่างหรือรูปทรงของวัตถุนั้นด้วยก็ได้ข้อ๑๑ ทวิ[๘]ในกรณีที่เครื่องหมายการค้าที่ขอจดทะเบียนเป็นเสียงหรือประกอบด้วยเสียงให้ผู้ขอจดทะเบียนบรรยายเสียงนั้นอย่างชัดเจนและส่งสิ่งบันทึกเสียงที่ขอจดทะเบียนที่มีความชัดเจน ทั้งนี้ ผู้ขอจดทะเบียนจะส่งโน้ตดนตรีกราฟเสียง หรือสิ่งอื่นที่แสดงให้เห็นถึงลักษณะของเครื่องหมายนั้นด้วยก็ได้ข้อ ๑๒เครื่องหมายการค้าที่ขอจดทะเบียนถ้าเป็นภาษาต่างประเทศให้ระบุคำอ่านและคำแปลเป็นภาษาไทยไว้ด้วย เว้นแต่ข้อความที่เป็นภาษาต่างประเทศนั้นมิใช่กรณีที่จะจัดทำคำแปลได้ ทั้งนี้ โดยจัดให้มีคำรับรองคำอ่านและคำแปลดังกล่าวว่าถูกต้องของผู้ขอมาในคำขอจดทะเบียนด้วยในกรณีที่เครื่องหมายการค้าที่ขอจดทะเบียนเป็นภาษาจีนให้ระบุคำอ่านเป็นสำเนียงจีนกลางและจีนแต้จิ๋ว[๙]ข้อ ๑๒ ทวิ[๑๐] ในกรณีที่ผู้ขอจดทะเบียนเครื่องหมายการค้ามีความประสงค์จะขอใช้สิทธิตามมาตรา๒๘ ทวิ ให้ยื่นคำขอจดทะเบียนและคำขอใช้สิทธิตามมาตรา ๒๘ ทวิ พร้อมแนบเอกสารหลักฐานดังต่อไปนี้(๑)หลักฐานที่แสดงว่าผู้ขอจดทะเบียนได้นำสินค้าที่มีเครื่องหมายการค้าที่ยื่นขอจดทะเบียนนั้นออกแสดงในงานแสดงสินค้าระหว่างประเทศ(๒) หนังสือรับรองการจัดงานแสดงสินค้าระหว่างประเทศซึ่งออกให้โดยรัฐบาลไทยในกรณีที่รัฐบาลไทยเป็นผู้รับรองการจัดงานแสดงสินค้าระหว่างประเทศนั้นหรือหนังสือรับรองการจัดงานแสดงสินค้าระหว่างประเทศซึ่งออกให้โดยส่วนราชการรัฐวิสาหกิจหรือหน่วยงานอื่นของรัฐของประเทศไทยหรือของประเทศภาคีแห่งอนุสัญญาหรือความตกลงระหว่างประเทศเกี่ยวกับการคุ้มครองเครื่องหมายการค้าซึ่งประเทศไทยเป็นภาคีอยู่ด้วยในกรณีที่ส่วนราชการรัฐวิสาหกิจหรือหน่วยงานอื่นของรัฐนั้นเป็นผู้จัดงานแสดงสินค้าระหว่างประเทศขึ้น(๓)สำเนาคำขอจดทะเบียนเครื่องหมายการค้าที่มีการยื่นไว้นอกราชอาณาจักรครั้งแรกซึ่งมีการรับรองสำเนาถูกต้องโดยผู้มีหน้าที่รับจดทะเบียนเครื่องหมายการค้าในประเทศนั้น(ถ้ามี)(๔) สำเนาคำแปลเอกสารตาม (๑) (๒) และ (๓)ในกรณีที่เอกสารดังกล่าวเป็นภาษาต่างประเทศงานแสดงสินค้าระหว่างประเทศตามวรรคหนึ่งหมายความว่างานที่จัดขึ้นโดยมีวัตถุประสงค์เพื่อแสดงหรือเสนอขายสินค้าแก่ผู้เข้าร่วมชมงานและมีผู้เข้าร่วมในการแสดงหรือเสนอขายสินค้ามาจากประเทศตั้งแต่สองประเทศขึ้นไปข้อ ๑๒ ตรี[๑๑] ในกรณีที่ไม่อาจส่งเอกสารหลักฐานตามข้อ ๑๒ทวิ พร้อมกับคำขอจดทะเบียนได้ ให้ผู้ขอจดทะเบียนทำหนังสือขอผ่อนผันตามแบบที่อธิบดีประกาศกำหนดพร้อมกับการขอจดทะเบียนและการขอใช้สิทธิตามมาตรา ๒๘ ทวิในกรณีนี้ให้นายทะเบียนมีอำนาจผ่อนผันได้ไม่เกินหกสิบวันนับแต่วันที่ยื่นคำขอจดทะเบียน[๑๒]ในกรณีที่ผู้ขอจดทะเบียนไม่ส่งเอกสารหลักฐานภายในกำหนดเวลาตามวรรคหนึ่งให้นายทะเบียนพิจารณาคำขอจดทะเบียนนั้นต่อไปโดยถือว่าผู้ขอจดทะเบียนไม่ประสงค์จะขอใช้สิทธิตามมาตรา ๒๘ ทวิข้อ ๑๒ จัตวา[๑๓] การระบุรายการสินค้าในคำขอจดทะเบียนให้ผู้ขอจดทะเบียนระบุรายการสินค้าที่ประสงค์จะขอรับความคุ้มครองแยกตามจำพวกสินค้าตามประกาศกระทรวงพาณิชย์ข้อ ๑๓[๑๔] การขอแก้ไขเปลี่ยนแปลงรายการในคำขอจดทะเบียนให้ดำเนินการ ดังต่อไปนี้(๑)ในกรณีขอแก้ไขเปลี่ยนแปลงเครื่องหมายการค้าซึ่งไม่เป็นสาระสำคัญ ให้ยื่นคำขอที่แสดงเครื่องหมายการค้าที่ประสงค์จะแก้ไขเปลี่ยนแปลงนั้น(๒)ในกรณีขอแก้ไขรายการจดทะเบียนอื่น ๆ ให้ยื่นคำขอพร้อมแนบสำเนาเอกสารหลักฐานการแก้ไขเปลี่ยนแปลงรายการนั้นๆ จำนวนอย่างละหนึ่งฉบับข้อ ๑๔[๑๕] ในกรณีที่ผู้ขอจดทะเบียนประสงค์จะแก้ไขเปลี่ยนแปลงส่วนหนึ่งส่วนใดซึ่งเป็นสาระสำคัญของเครื่องหมายการค้าที่ได้ยื่นคำขอจดทะเบียนไว้หรือต้องการเพิ่มเติมรายการสินค้า ให้ผู้ขอจดทะเบียนยื่นคำขอจดทะเบียนใหม่ข้อ ๑๕[๑๖]การประกาศโฆษณาคำขอจดทะเบียนให้นายทะเบียนดำเนินการโดยประกาศใน หนังสือประกาศโฆษณาคำของจดทะเบียนและประกาศโฆษณาคำขอนั้นไว้ในที่เปิดเผย ณ กรมทรัพย์สินทางปัญญา กระทรวงพาณิชย์ข้อ ๑๖การประกาศโฆษณาตามข้อ ๑๕ ให้แสดงรายการดังต่อไปนี้(๑) เลขที่คำขอและวันที่ยื่นคำขอ(๒)[๑๗] เครื่องหมายการค้า(๓) จำพวกและรายการสินค้า(๔) ชื่อผู้ขอจดทะเบียนและตัวแทน ถ้ามี(๕) เงื่อนไขหรือข้อจำกัด ถ้ามี(๖) วันที่ประกาศโฆษณา(๗) รายการอื่น ๆ ที่นายทะเบียนเห็นสมควรข้อ ๑๗[๑๘] ในการประกาศโฆษณาคำสั่งเพิกถอนคำสั่งให้ประกาศโฆษณาคำขอจดทะเบียนรายใดให้นายทะเบียนดำเนินการตามข้อ๑๕ข้อ ๑๘ การประกาศโฆษณาเพิกถอนคำสั่งตามข้อ๑๗ ให้แสดงรายการดังต่อไปนี้(๑) เลขที่คำขอ(๒) วันที่ประกาศโฆษณาคำขอจดทะเบียน(๓) วันที่นายทะเบียนที่คำสั่งเพิกถอน พร้อมด้วยเหตุแห่งการเพิกถอน(๔) รายการอื่น ๆ ที่นายทะเบียนเห็นสมควรส่วนที่ ๒การโอนหรือการรับมรดกสิทธิในคำขอจดทะเบียน ข้อ ๑๙การโอนสิทธิในคำขอจดทะเบียน ให้ปฏิบัติดังนี้(๑) ในกรณีที่ผู้โอนหรือผู้รับโอนฝ่ายใดฝ่ายหนึ่งจะขอโอนสิทธิในคำขอจดทะเบียน ให้ผู้โอนหรือผู้รับโอนยื่นคำขอพร้อมแนบเอกสารดังต่อไปนี้(ก) สัญญาโอนลงลายมือชื่อผู้โอนและผู้รับโอน(ข) บัตรประจำตัวของผู้โอนและผู้รับโอน(๒)ในกรณีที่ผู้โอนและผู้รับโอนร่วมกันยื่นคำขอโอนสิทธิในคำขอจดทะเบียนโดยลงลายมือชื่อของทั้งสองฝ่ายต่อหน้านายทะเบียนให้ผู้โอนและผู้รับโอนแนบเอกสารตาม (๑) (ข) มาพร้อมคำขอนั้นข้อ ๒๐การรับมรดกสิทธิในคำขอจดทะเบียนในกรณีที่ผู้ขอตายโดยมิได้ทำพินัยกรรมไว้ หรือไม่มีผู้มีส่วนได้เสียยื่นคำร้องขอต่อศาลเพื่อขอตั้งผู้จัดการมรดกของผู้ขอให้ทายาทผู้ขอรับมรดกยื่นคำขอพร้อมแนบเอกสารหลักฐานดังต่อไปนี้(๑) ภาพถ่ายใบมรณะบัตร หรือเอกสารหลักฐานใด ๆ ที่แสดงว่าผู้ขอถึงแก่ความตาย(๒) หนังสือของทายาทผู้ขอรับมรดกที่ยืนยันว่า(ก) ผู้ตายมิได้ทำพินัยกรรมไว้(ข) ไม่มีผู้ใดยื่นคำร้องขอต่อศาลเพื่อขอแต่งตั้งผู้จัดการมรดกของผู้ตาย(ค) จำนวนทายาททั้งหมดและความเกี่ยวกันระหว่างผู้ตายกับทายาทของผู้ตาย(๓) ข้อตกลงของทายาทในการแบ่งทรัพย์สิน อันเกี่ยวกับเครื่องหมายของผู้ตายพร้อมทั้งหลักฐานการเป็นทายาท(๔) บัตรประจำตัวของทายาทผู้ขอรับมรดกข้อ ๒๑การรับมรดกสิทธิในคำขอจดทะเบียนในกรณีที่มีผู้จัดการมรดกตามพินัยกรรมหรือตามคำสั่งศาล หรือกรณีที่ผู้ขอจดทะเบียนได้ทำพินัยกรรมระบุให้สิทธิในคำขอตกเป็นของบุคคลใดบุคคลหนึ่งให้ผู้จัดการมรดกหรือผู้รับพินัยกรรมในสิทธินั้นยื่นคำขอพร้อมแนบเอกสารหลักฐานดังต่อไปนี้(๑) ภาพถ่ายใบมรณะบัตร หรือเอกสารหลักฐานใด ๆ ที่แสดงว่าผู้ขอถึงแก่ความตาย(๒) ภาพถ่ายพินัยกรรม หรือสำเนาคำสั่งศาลตั้งผู้จัดการมรดก(๓) บัตรประจำตัวของผู้จัดการมรดกหรือของผู้รับพินัยกรรมนั้นข้อ ๒๒[๑๙] (ยกเลิก)ส่วนที่ ๓การจดทะเบียน ข้อ ๒๓เมื่อนายทะเบียนมีคำสั่งให้จดทะเบียนรายใด ให้ออกเลขทะเบียนตามลำดับจดทะเบียน และจัดทำทะเบียนโดยมีรายการดังต่อไปนี้(๑) เลขที่คำขอและวันที่ยื่นคำขอ(๒) เลขทะเบียนและวันที่จดทะเบียน(๓) วันที่ประกาศโฆษณาคำขอจดทะเบียน(๔) ชื่อ สัญชาติ ที่อยู่และอาชีพของเจ้าของเครื่องหมายการค้า(๕) ชื่อ สัญชาติ ที่อยู่และอาชีพของตัวแทน(๖) สำนักงานหรือสถานที่ติดต่อในประเทศไทย(๗)[๒๐] เครื่องหมายการค้า(๘) จำพวกและรายการสินค้า(๙) เงื่อนไข ข้อจำกัด และการแสดงปฏิเสธตามนัยมาตรา ๑๗(๑๐) อายุการจดทะเบียน วันเริ่มต้น และวันสิ้นสุดของการจดทะเบียน(๑๑) รายการอื่น ๆ ที่นายทะเบียนเห็นสมควรส่วนที่ ๔การคัดค้านการจดทะเบียนและการโต้แย้งคำคัดค้าน ข้อ ๒๔ การคัดค้านการจดทะเบียนให้ผู้คัดค้านยื่นคำคัดค้านพร้อมแนบเอกสารหลักฐานดังต่อไปนี้(๑) สำเนาคำคัดค้าน จำนวน ๑ ชุด(๒) บัตรประจำตัว(๓) เอกสารหลักฐานประกอบคำคัดค้านข้อ ๒๕การโต้แย้งคำคัดค้านการจดทะเบียนให้ผู้ขอจดทะเบียนยื่นคำโต้แย้งพร้อมแนบเอกสารหลักฐานดังต่อไปนี้(๑) สำเนาคำโต้แย้งตามจำนวนของผู้คัดค้าน(๒) เอกสารหลักฐานประกอบคำโต้แย้งข้อ๒๖ ในกรณีที่ไม่อาจส่งเอกสารหลักฐานประกอบคำคัดค้านตามข้อ๒๔ (๓) หรือคำโต้แย้งตามข้อ ๒๕ (๒) ได้ให้ผู้คัดค้านหรือผู้ขอจดทะเบียนทำหนังสือขอผ่อนผันมาพร้อมกับการยื่นคำคัดค้านหรือคำโต้แย้งนั้นในการนี้ให้ขอผ่อนผันได้ไม่เกินหกสิบวันนับแต่วันที่ยื่นหนังสือขอผ่อนผัน[๒๑]ในกรณีที่ผู้คัดค้านหรือผู้ขอจดทะเบียนไม่เอกสารหลักฐานภายในกำหนดเวลาตามวรรคหนึ่งให้นายทะเบียนพิจารณาคำขอจดทะเบียนต่อไปโดยไม่ต้องรอเอกสารหลักฐานดังกล่าวส่วนที่ ๕การจดทะเบียนของผู้คัดค้าน ข้อ ๒๗ในกรณีที่ผู้คัดค้านได้ยื่นคำขอจดทะเบียนเครื่องหมายการค้าที่เหมือนหรือ คล้ายกับเครื่องหมายการค้าที่ตนคัดค้านและได้มีคำวินิจฉัยหรือคำพิพากษาหรือคำสั่งถึงที่สุดว่าผู้คัดค้านมีสิทธิดีกว่าให้นายทะเบียนจดทะเบียนของผู้คัดค้านตามข้อ ๒๓ โดยไม่ต้องประกาศโฆษณาคำขอของผู้คัดค้านอีกข้อ ๒๘ ให้นายทะเบียนประกาศการรับจดทะเบียนของผู้คัดค้านในที่เปิดเผยณ กรมทรัพย์สินทางปัญญา กระทรวงพาณิชย์ โดยแสดงรายการดังต่อไปนี้[๒๒](๑) ข้อมูลเกี่ยวกับคำขอจดทะเบียนของผู้ขอจะทะเบียนเดิมโดยย่อ(๒) ข้อมูลเกี่ยวกับคำคัดค้านของผู้คัดค้านและเหตุแห่งการคัดค้านโดยย่อ(๓) ข้อมูลเกี่ยวกับคำขอจดทะเบียนของผู้คัดค้านดังต่อไปนี้(ก) ชื่อผู้คัดค้าน(ข) เลขที่คำขอและวันที่ยื่นคำขอ(ค)[๒๓] เครื่องหมายการค้าของผู้คัดค้าน(ง) จำพวกและรายการสินค้าที่ยื่นขอจดทะเบียนกับเครื่องหมายการค้านั้น(๔) ผลคำวินิจฉัย คำพิพากษา หรือคำสั่งถึงที่สุดเกี่ยวกับการคัดค้านนั้นส่วนที่ ๖หนังสือสำคัญและใบแทนหนังสือสำคัญแสดงการจดทะเบียน ข้อ ๒๙[๒๔] ในกรณีที่หนังสือสำคัญชำรุดในสาระสำคัญหรือสูญหายเจ้าของเครื่องหมายการค้าอาจขอรับใบแทนหนังสือสำคัญโดยยื่นคำขอพร้อมแนบหนังสือสำคัญที่ชำรุดหรือหนังสือยืนยันจากเจ้าของเครื่องหมายการค้าหรือตัวแทนว่าหนังสือสำคัญสูญหายข้อ ๓๐การออกใบแทนหนังสือสำคัญไม่ว่ากรณีใด ๆให้ถือว่าผลเป็นการยกเลิกหนังสือสำคัญฉบับเดิมข้อ ๓๑เมื่อนายทะเบียนออกหนังสือสำคัญหรือใบแทนหนังสือสำคัญรายใดแล้ว ใหส่งหนังสือสำคัญหรือใบแทนหนังสือสำคัญนั้นให้ผู้ขอทะเบียน ณสำนักงานหรือสถานที่ติดต่อได้ใน ประเทศไทยโดยทางไปรษณีย์ลงทะเบียนตอบรับหรือมอบให้ผู้ขอทะเบียนหรือตัวแทนหรือผู้รับมอบ อำนาจที่มาขอรับก็ได้ส่วนที่ ๗การโอนหรือการรับมรดกสิทธิในเครื่องหมายการค้า ข้อ ๓๒การโอนหรือการรับมรดกสิทธิในเครื่องหมายการค้าที่ได้จดทะเบียนไว้แล้วให้นำข้อ๑๙ ข้อ ๒๐ และข้อ ๒๑ มาใช้บังคับโดยอนุโลมพร้อมแนบหนังสือสำคัญมาด้วยข้อ ๓๓[๒๕] เมื่อนายทะเบียนมีคำสั่งรับจดทะเบียนการโอนหรือการรับมรดกสิทธิในเครื่องหมายการค้าแล้วให้บันทึกการจดทะเบียนดังกล่าวลงในทะเบียนและออกหนังสือสำคัญฉบับใหม่ให้แก่ผู้รับโอน ทั้งนี้หนังสือสำคัญฉบับเดิมเป็นอันยกเลิกข้อ๓๓/๑[๒๖]การโอนหรือการรับมรดกสิทธิในเครื่องหมายการค้าสำหรับสินค้าบางอย่างเมื่อนายทะเบียนมีคำสั่งรับจดทะเบียนแล้วให้ดำเนินการดังนี้(๑)บันทึกการจดทะเบียนดังกล่าวลงในทะเบียน(๒)ออกเลขทะเบียนและจัดทำทะเบียนใหม่สำหรับสินค้าที่โอนหรือรับมรดก(๓)ออกหนังสือสำคัญฉบับใหม่ให้แก่ผู้โอนและผู้รับโอน ทั้งนี้ หนังสือสำคัญฉบับเดิมเป็นอันยกเลิกการโอนหรือการรับมรดกสิทธิตามวรรคหนึ่งหากมีการจดทะเบียนสัญญาอนุญาตให้ใช้เครื่องหมายการค้าไว้ให้นายทะเบียนบันทึกสัญญาอนุญาตให้ใช้เครื่องหมายการค้าลงในทะเบียนนั้นด้วยส่วนที่ ๘การแก้ไขเปลี่ยนแปลงรายการจดทะเบียน ข้อ ๓๔นอกจากที่บัญญัติไว้ในมาตรา ๕๒ เจ้าของเครื่องหมายการค้าที่ได้จดทะเบียนแล้ว อาจขอแก้ไขเปลี่ยนแปลงรายการการจดทะเบียนได้ในเรื่องดังต่อไปนี้(๑) ยกเลิกตัวแทน(๒) ตั้งหรือเปลี่ยนตัวแทน(๓) สัญชาติ ที่อยู่ และอาชีพของผู้ได้รับอนุญาตให้ใช้เครื่องหมายการค้าข้อ ๓๕[๒๗] การขอแก้ไขเปลี่ยนแปลงรายการการจดทะเบียนให้เจ้าของเครื่องหมายการค้ายื่นคำขอพร้อมแนบสำเนาเอกสารหลักฐานการแก้ไขเปลี่ยนแปลงรายการนั้นๆ จำนวนอย่างละหนึ่งฉบับข้อ ๓๖[๒๘] เมื่อนายทะเบียนรับจดทะเบียนแก้ไขเปลี่ยนแปลงรายการการจดทะเบียนแล้วให้บันทึกการแก้ไขเปลี่ยนแปลงลงในทะเบียนและมีหนังสือแจ้งเจ้าของเครื่องหมายการค้าส่วนที่ ๙การต่ออายุการจดทะเบียน ข้อ ๓๗[๒๙] การขอต่ออายุการจดทะเบียนให้เจ้าของเครื่องหมายการค้ายื่นคำขอต่ออายุโดยระบุรายการสินค้าที่ประสงค์จะใช้เครื่องหมายการค้าแยกตามจำพวกสินค้าข้อ ๓๘[๓๐] (ยกเลิก)ข้อ ๓๙[๓๑] ในกรณีที่มีประกาศกระทรวงพาณิชย์เปลี่ยนแปลงจำพวกสินค้าหากมีรายการสินค้าที่ต้องระบุจำพวกสินค้าต่างจากที่ได้จดทะเบียนไว้ให้เจ้าของเครื่องหมายการค้ายื่นคำขอต่ออายุการจดทะเบียน โดยระบุรายการสินค้าที่ประสงค์จะใช้เครื่องหมายการค้าแยกตามจำพวกสินค้าตามประกาศกระทรวงพาณิชย์ดังกล่าวข้อ ๔๐[๓๒] เมื่อนายทะเบียนอนุญาตให้ต่ออายุการจดทะเบียนแล้ว ให้บันทึกการต่ออายุดังกล่าวลงในทะเบียนและออกหนังสือสำคัญฉบับที่ต่ออายุแล้วให้แก่เจ้าของเครื่องหมายการค้าส่วนที่ ๑๐การเพิกถอนการจดทะเบียน ข้อ ๔๑ เจ้าของเครื่องหมายการค้าที่ได้จดทะเบียนแล้วอาจขอเพิกถอนการจดทะเบียนเครื่องหมายการค้าของตนเองโดยยื่นคำขอต่อนายทะเบียนพร้อมแนบหนังสือสำคัญ และเอกสารหลักฐานดังต่อไปนี้(๑) บัตรประจำตัว(๒)[๓๓] ในกรณีที่มีการอนุญาตให้ใช้เครื่องหมายการค้าให้ระบุถึงสัญญาอนุญาตให้ใช้เครื่องหมายการค้าทุกรายพร้อมทั้งแนบคำยินยอมของผู้ได้รับอนุญาตว่าให้เพิกถอนการจดทะเบียนเครื่องหมายการค้าได้เว้นแต่สัญญาอนุญาตดังกล่าวจะกำหนดไว้เป็นอย่างอื่นข้อ ๔๒[๓๔]เมื่อนายทะเบียนอนุญาตให้เพิกถอนการจดทะเบียนรายใดแล้วให้บันทึกการเพิกถอนลงในทะเบียน พร้อมทั้งยกเลิกหนังสือสำคัญและประกาศโฆษณาการเพิกถอนนั้นไว้ในที่เปิดเผย ณ กรมทรัพย์สินทางปัญญากระทรวงพาณิชย์ข้อ ๔๓การประกาศโฆษณาว่าจะเพิกถอนการจดทะเบียนตามมาตรา ๕๙ วรรค สามให้นายทะเบียนดำเนินการตามข้อ ๑๕การประกาศโฆษณาตามวรรคหนึ่ง ให้แสดงรายการดังต่อไปนี้(๑) เลขที่คำขอและเลขทะเบียนเครื่องหมายการค้า(๒) ชื่อเจ้าของเครื่องหมายการค้าและตัวแทน(๓) สำนักงานหรือสถานที่ที่ได้จดทะเบียนไว้ในประเทศไทย(๔) ข้อเท็จจริงที่นายทะเบียนเชื่อว่าเจ้าของเครื่องหมายการค้า หรือตัวแทนได้เลิกตั้งสำนักงานหรือสถานที่ที่ได้จดทะเบียนไว้ในประเทศไทย(๕) รายการอื่น ๆ ที่นายทะเบียนเห็นสมควรข้อ ๔๔เมื่อนายทะเบียนสั่งเพิกถอนการจดทะเบียนรายใดแล้ว ให้บันทึกการเพิกถอนลงในทะเบียน และให้ถือว่าหนังสือสำคัญที่ได้ออกให้แล้วนั้นเป็นอันยกเลิกการสั่งเพิกถอนตามวรรคหนึ่ง ให้ประกาศโฆษณาไว้ในที่เปิดเผย ณกรมทรัพย์สินทางปัญญากระทรวงพาณิชย์[๓๕]ส่วนที่ ๑๑การขอจดทะเบียนสัญญาอนุญาตให้ใช้เครื่องหมายการค้า ข้อ๔๕ การขอจดทะเบียนสัญญาอนุญาตให้ใช้เครื่องหมายการค้าให้เจ้าของเครื่องหมายการค้าและผู้ขอจดทะเบียนเป็นผู้ได้รับอนุญาตยื่นคำขอพร้อมแนบสัญญาอนุญาตให้ใช้เครื่องหมายการค้าซึ่งมีลายมือชื่อของเจ้าของเครื่องหมายการค้าและผู้ขอจดทะเบียนเป็นผู้ได้รับอนุญาต[๓๖]คำขอตามวรรคหนึ่ง นอกจากจะต้องแสดงรายการตามมาตรา ๖๘ วรรคสาม (๑) และ (๒)แล้วให้แสดงด้วยว่าผู้ขอจดทะเบียนเป็นผู้ได้รับอนุญาตมีสิทธิใช้เครื่องหมายการค้านั้นแต่ผู้เดียวหรือเจ้าของเครื่องหมายการค้าอาจอนุญาตให้บุคคลอื่นใช้เครื่องหมายการค้านั้นอีกได้ข้อ ๔๖[๓๗] เมื่อนายทะเบียนมีคำสั่งให้รับจดทะเบียนสัญญาอนุญาตให้ใช้เครื่องหมายการค้าแล้วให้บันทึกการจดทะเบียนนั้นลงในทะเบียนแล้วส่งสัญญาอนุญาตให้ใช้เครื่องหมายการค้าคืนให้แก่เจ้าของเครื่องหมายการค้าส่วนที่ ๑๒การแก้ไขเปลี่ยนแปลงรายการการจดทะเบียนสัญญาอนุญาตให้ใช้เครื่องหมายการค้า ข้อ ๔๗[๓๘] การขอแก้ไขเปลี่ยนแปลงรายการการจดทะเบียนสัญญาอนุญาตให้ใช้เครื่องหมายการค้าให้เจ้าของเครื่องหมายการค้าและผู้ได้รับอนุญาตร่วมกันยื่นคำขอโดยระบุถึงส่วนที่มีการแก้ไขเปลี่ยนแปลงไปจากเดิมโดยชัดแจ้ง พร้อมแนบสัญญาอนุญาตให้ใช้เครื่องหมายการค้าฉบับแก้ไขเปลี่ยนแปลงซึ่งมีลายมือชื่อของเจ้าของเครื่องหมายการค้าและผู้ได้รับอนุญาตข้อ ๔๘[๓๙] เมื่อนายทะเบียนมีคำสั่งให้รับจดทะเบียนการแก้ไขเปลี่ยนแปลงรายการการจดทะเบียนสัญญาอนุญาตให้ใช้เครื่องหมายการค้าแล้วให้บันทึกรายการที่แก้ไขเปลี่ยนแปลงลงในทะเบียนแล้วส่งสัญญาอนุญาตให้ใช้เครื่องหมายการค้าคืนให้แก่เจ้าของเครื่องหมายการค้าส่วนที่ ๑๓การเพิกถอนการจดทะเบียนสัญญาอนุญาตให้ใช้เครื่องหมายการค้า ข้อ ๔๙[๔๐] การขอเพิกถอนการจดทะเบียนสัญญาอนุญาตให้ใช้เครื่องหมายการค้าตามมาตรา๗๒ วรรคหนึ่ง ให้เจ้าของเครื่องหมายการค้าและผู้ได้รับอนุญาตร่วมกันยื่นคำขอพร้อมแนบสัญญาอนุญาตให้ใช้เครื่องหมายการค้าข้อ ๕๐การขอเพิกถอนการจดทะเบียนสัญญาอนุญาตให้ใช้เครื่องหมายการค้า ตามมาตรา๗๒วรรคสอง ให้เจ้าของเครื่องหมายการค้าหรือผู้ได้รับอนุญาตยื่นคำขอ พร้อมแนบเอกสารที่แสดงว่าสัญญาอนุญาตให้ใช้เครื่องหมายการค้าสิ้นสุดลงแล้วข้อ ๕๑การขอเพิกถอนการจดทะเบียนสัญญาอนุญาตให้ใช้เครื่องหมายการค้าตามมาตรา ๗๒วรรคสาม (๑) และ (๒) ให้ปฏิบัติดังนี้(๑) กรณีผู้มีส่วนได้เสียเป็นผู้ร้องขอ ให้ยื่นคำขอต่อนายทะเบียนพร้อมแสดงเหตุแห่งการร้องขอให้เพิกถอนสัญญาอนุญาตให้ใช้เครื่องหมายการค้านั้นเมื่อนายทะเบียนได้รับคำขอแล้วให้เสนอคำขอดังกล่าวต่อคณะกรรมการ(๒) กรณีนายทะเบียนเป็นผู้ร้องขอ ให้นายทะเบียนยื่นคำขอต่อคณะกรรมการพร้อมแสดงเหตุแห่งการขอให้เพิกถอนสัญญาอนุญาตให้ใช้เครื่องหมายการค้านั้นข้อ ๕๒[๔๑] เมื่อนายทะเบียนมีคำสั่งเพิกถอนการจดทะเบียนสัญญาอนุญาตให้ใช้เครื่องหมายการค้าตามข้อ๔๙ แล้วให้บันทึกการเพิกถอนลงในทะเบียนและสัญญาอนุญาตให้ใช้เครื่องหมายการค้าแล้วส่งสัญญาอนุญาตให้ใช้เครื่องหมายการค้าคืนให้แก่เจ้าของเครื่องหมายการค้าข้อ ๕๓[๔๒] เมื่อคำสั่งของนายทะเบียนหรือคำวินิจฉัยอุทธรณ์ของคณะกรรมการเป็นที่สุดตามมาตรา๗๔ หรือคำสั่งของคณะกรรมการเป็นที่สุดตามมาตรา ๗๕หรือศาลมีคำพิพากษาถึงที่สุดให้เพิกถอนการจดทะเบียนสัญญาอนุญาตให้ใช้เครื่องหมายการค้าแล้วให้นายทะเบียนเรียกเจ้าของเครื่องหมายการค้าให้ส่งสัญญาอนุญาตให้ใช้เครื่องหมายการค้าและบันทึกการเพิกถอนลงในทะเบียนและสัญญาอนุญาตให้ใช้เครื่องหมายการค้าแล้วส่งสัญญาอนุญาตให้ใช้เครื่องหมายการค้านั้นคืนให้แก่เจ้าของเครื่องหมายการค้าหมวด ๓เครื่องหมายบริการ และเครื่องหมายรับรอง ข้อ ๕๔ ให้นำความในหมวด๒ เครื่องหมายการค้า มาใช้บังคับกับเครื่องหมาย บริการด้วยโดยอนุโลม และให้คำว่า สินค้า ในหมวดดังกล่าวให้หมายความถึง บริการข้อ ๕๕ให้นำความในหมวด ๒ เครื่องหมายการค้า เฉพาะส่วนที่ ๑ ถึงส่วนที่ ๑๐มาใช้บังคับกับเครื่องหมายรับรองด้วยโดยอนุโลมข้อ ๕๖[๔๓] การจดทะเบียนแก้ไขเปลี่ยนแปลงข้อบังคับว่าด้วยการใช้เครื่องหมายรับรองให้เจ้าของเครื่องหมายรับรองยื่นคำขอพร้อมแนบเอกสารหลักฐานดังต่อไปนี้(๑)ข้อบังคับว่าด้วยการใช้เครื่องหมายรับรองฉบับแก้ไขเปลี่ยนแปลงหรือเฉพาะส่วนที่แก้ไขเปลี่ยนแปลงจากข้อบังคับฉบับเดิม(๒)เอกสารหลักฐานแสดงถึงความสามารถในการรับรองตามข้อบังคับที่ขอแก้ไขเปลี่ยนแปลง(๓)เอกสารหลักฐานหรือคำชี้แจงที่แสดงว่าการแก้ไขเปลี่ยนแปลงข้อบังคับจะไม่กระทบกระเทือนต่อประโยชน์ของสาธารณชนข้อ ๕๗[๔๔] เมื่อนายทะเบียนรับจดทะเบียนแก้ไขเปลี่ยนแปลงข้อบังคับว่าด้วยการใช้เครื่องหมายรับรองแล้วให้บันทึกการแก้ไขเปลี่ยนแปลงข้อบังคับลงในทะเบียนและดำเนินการประกาศโฆษณาสาระสำคัญของข้อบังคับที่ได้แก้ไขเปลี่ยนแปลงแล้วกับมีหนังสือแจ้งเจ้าของเครื่องหมายรับรองข้อ ๕๘การขออนุญาตโอนสิทธิ และการขอจดทะเบียนการโอนสิทธิในเครื่องหมาย รับรอง ให้ผู้โอนยื่นคำขอพร้อมแนบเอกสารหลักฐานดังต่อไปนี้(๑) หนังสือสำคัญ(๒) สัญญาโอนสิทธิในเครื่องหมายรับรองลงลายมือชื่อผู้โอนและผู้รับโอนหรือเอกสารหลักฐานอื่นที่แสดงถึงการโอนสิทธินั้น(๓) หนังสือรับรองความสามารถของผู้รับโอนพร้อมทั้งหลักเกณฑ์และวิธีการในการรับรองคุณลักษณะของสินค้าหรือบริการตามที่ระบุไว้ในข้อบังคับว่าด้วยการใช้เครื่องหมายรับรอง(๔) บัตรประจำตัวของผู้โอนและผู้รับโอนเมื่อนายทะเบียนมีคำสั่งอนุญาตให้โอนสิทธิตามวรรคหนึ่งแล้วให้จดทะเบียนโอนสิทธิในเครื่องหมายรับรอง และบันทึกการจดทะเบียนลงในทะเบียนและออกหนังสือสำคัญฉบับใหม่ให้แก่ผู้รับโอนทั้งนี้หนังสือสำคัญฉบับเดิมเป็นอันยกเลิก[๔๕]หมวด ๔เครื่องหมายร่วม ข้อ ๕๙ให้นำความในหมวด ๒ เครื่องหมายการค้า เฉพาะส่วนที่ ๑ ถึง ส่วนที่ ๑๐มาใช้บังคับกับเครื่องหมายร่วมโดยอนุโลมข้อ ๖๐ การขอจดทะเบียนเครื่องหมายร่วมให้ยื่นคำขอโดยบุคคลดังต่อไปนี้(๑) ในกรณีที่เป็นเครื่องหมายร่วมที่ใช้หรือจะใช้โดยบุคคลหรือนิติบุคคลของกลุ่มใดๆ ซึ่งมีการรวมกลุ่มในลักษณะที่ไม่เกิดเป็นนิติบุคคลขึ้นใหม่ต่างหากจากบุคคลหรือนิติบุคคลเดิมจะยื่นคำขอโดยบุคคลหรือนิติบุคคลทั้งหมดในกลุ่มหรือบุคคลหรือนิติบุคคลใดในกลุ่มก็ได้และถ้าเป็นกรณีที่ยื่นคำขอโดยบุคคลหรือนิติบุคคลใดในกลุ่มให้ผู้ขอจดทะเบียนระบุด้วยว่าเครื่องหมายร่วมนั้นใช้หรือจะใช้โดยบุคคลหรือนิติบุคคลใดบ้าง(๒) ในกรณีที่เป็นเครื่องหมายร่วมที่ใช้หรือจะใช้โดยสมาชิกของสมาคม สหกรณ์สหภาพ สมาพันธ์ กลุ่มบุคคลหรือองค์กรอื่นใดของรัฐหรือเอกชน ให้สมาคม สหกรณ์สหภาพสมาพันธ์กลุ่มบุคคลหรือองค์กรอื่นใดของรัฐหรือเอกชนนั้นเป็นผู้ยื่นคำขอจดทะเบียนและให้ผู้ขอจดทะเบียนระบุด้วยว่าเครื่องหมายร่วมที่ขอจดทะเบียนนั้นใช้หรือจะใช้โดยสมาชิกทุกคนหรือเฉพาะสมาชิกคนใดการขอจดทะเบียนตามวรรคหนึ่ง ให้แนบเอกสารหลักฐานหรือคำชี้แจงที่แสดงถึง ความสัมพันธ์ของผู้มีสิทธิใช้เครื่องหมายร่วมนั้นด้วยข้อ ๖๑ การแก้ไขเปลี่ยนแปลงรายการการจดทะเบียนที่เกี่ยวกับเครื่องหมายร่วมการขอต่ออายุเครื่องหมายร่วม และการขอเพิกถอนเครื่องหมายร่วมให้ผู้ขอจดทะเบียนร่วมนั้นเป็นผู้ยื่นคำขอต่อนายทะเบียนในกรณีที่ผู้ขอจดทะเบียนเป็นบุคคลใดบุคคลหนึ่งตามข้อ ๖๐ (๑)และผู้นั้นไม่สามารถดำเนินการได้ ผู้มีสิทธิใช้เครื่องหมายร่วมอื่น ๆจำนวนข้างมากในกลุ่มอาจมอบหมายเป็นหนังสือให้บุคคลใดบุคคลหนึ่งในกลุ่มมาดำเนินการแทนผู้ขอจดทะเบียนเดิมก็ได้ให้ไว้ ณ วันที่ ๑๓มีนาคม พ.ศ.๒๕๓๕อมเรศ ศิลาอ่อนรัฐมนตรีว่าการกระทรวงพาณิชย์[เอกสารแนบท้าย]๑.[๔๖]หนังสือสำคัญแสดงการจดทะเบียนเครื่องหมายการค้า เครื่องหมายบริการ (ค.ม.๑)๒.[๔๗]หนังสือสำคัญแสดงการจดทะเบียนเครื่องหมายรับรอง (ค.ม.๒)๓.[๔๘]หนังสือสำคัญแสดงการจดทะเบียนเครื่องหมายร่วม (ค.ม.๓)๔.[๔๙]ใบแทนหนังสือสำคัญแสดงการจดทะเบียนเครื่องหมายการค้า เครื่องหมายบริการ (ค.ม.๔)๕.[๕๐]ใบแทนหนังสือสำคัญแสดงการจดทะเบียนเครื่องหมายรับรอง (ค.ม.๕)๖.[๕๑]ใบแทนหนังสือสำคัญแสดงการจดทะเบียนเครื่องหมายร่วม (ค.ม.๖)(ดูข้อมูลจากภาพกฎหมาย)หมายเหตุ:- เหตุผลในการประกาศใช้กฎกระทรวงฉบับนี้ คือ โดยที่มาตรา ๑๑ มาตรา ๒๙ มาตรา ๓๐ มาตรา ๓๕ มาตรา ๔๐ มาตรา ๔๑ มาตรา ๔๓ มาตรา ๔๘ มาตรา ๕๑ มาตรา ๕๒ มาตรา ๕๔มาตรา ๕๗ มาตรา ๕๙ มาตรา ๖๘ มาตรา ๗๑ มาตรา ๗๒ มาตรา ๘๐ มาตรา ๘๑ มาตรา ๘๖ มาตรา๙๔ แห่งพระราชบัญญัติเครื่องหมายการค้า พ.ศ. ๒๕๓๔บัญญัติให้ออกกฎกระทรวงกำหนดหลักเกณฑ์และวิธีการเพื่อปฏิบัติการตามพระราชบัญญัติดังกล่าวเกี่ยวกับการขอจดทะเบียนและการจดทะเบียนเครื่องหมายการค้าเครื่องหมายบริการ เครื่องหมายรับรอง เครื่องหมายร่วม และสัญญาอนุญาตให้ใช้เครื่องหมายการค้าเครื่องหมายบริการและเครื่องหมายรับรอง ตั้งแต่ขั้นตอนในการยื่นคำขอการประกาศโฆษณาคำขอ การคัดค้านคำขอ การเพิกถอนคำขอการโอนสิทธิและการรับมรดกสิทธิในคำขอจนถึงขั้นตอนการรับจดทะเบียน การต่ออายุ การรับใบแทนการเปลี่ยนแปลงรายการจดทะเบียนฯลฯ รวมทั้งบัญญัติให้หนังสือสำคัญแสดงการจดทะเบียนดังกล่าวข้างต้นและใบแทนเป็นไปตามแบบที่กำหนดในกฎกระทรวง จึงจำเป็นออกต้องกฎกระทรวงนี้กฎกระทรวง ฉบับที่ ๔ (พ.ศ. ๒๕๔๓)ออกตามความในพระราชบัญญัติเครื่องหมายการค้า พ.ศ. ๒๕๓๔[๕๒]หมายเหตุ :- เหตุผลในการประกาศใช้กฎกระทรวงฉบับนี้ คือเนื่องจากได้มีการแก้ไขเพิ่มเติมพระราชบัญญัติเครื่องหมายการค้า พ.ศ. ๒๕๓๔เพื่อขยายความคุ้มครองเครื่องหมายการค้าให้ครอบคลุมถึงเครื่องหมายการค้าที่เป็นกลุ่มของสีและรูปร่างหรือรูปทรงของวัตถุรวมทั้งเพื่อกำหนดลักษณะและหลักเกณฑ์และวิธีการในการจดทะเบียนเครื่องหมายการค้าให้มีความเหมาะสมสอดคล้องกับสถานการณ์ในปัจจุบันดังนั้นสมควรปรับปรุงหลักเกณฑ์และวิธีการในการขอจดทะเบียนเครื่องหมายการค้าให้สอดคล้องกันจึงจำเป็นต้องออกกฎกระทรวงนี้กฎกระทรวง ฉบับที่ ๕ (พ.ศ. ๒๕๖๐)ออกตามความในพระราชบัญญัติเครื่องหมายการค้า พ.ศ. ๒๕๓๔[๕๓]ข้อ๓๒ ให้ยกเลิกแบบท้ายกฎกระทรวง (พ.ศ.๒๕๓๕) ออกตามความในพระราชบัญญัติเครื่องหมายการค้า พ.ศ. ๒๕๓๔และให้ใช้แบบท้ายกฎกระทรวงนี้แทนหมายเหตุ:- เหตุผลในการประกาศใช้กฎกระทรวงฉบับนี้ คือ โดยที่พระราชบัญญัติเครื่องหมายการค้าพ.ศ. ๒๕๓๔ ได้ให้ความคุ้มครองเครื่องหมายการค้าที่เป็นเสียงรวมทั้งปรับปรุงหลักเกณฑ์ วิธีการ และระยะเวลาการจดทะเบียนเครื่องหมายการค้าสมควรปรับปรุงหลักเกณฑ์และวิธีการเกี่ยวกับการขอจดทะเบียนเครื่องหมายการค้าให้สอดคล้องกันจึงจำเป็นต้องออกกฎกระทรวงนี้วิชชุตา/ผู้จัดทำ๘ กันยายน ๒๕๕๔ปุณิกา/เพิ่มเติม๙ ตุลาคม ๒๕๖๐[๑] ราชกิจจานุเบกษาเล่ม ๑๐๙/ตอนที่ ๒๓/หน้า ๑/๑๗ มีนาคม ๒๕๓๕[๒] ข้อ ๒แก้ไขเพิ่มเติมโดยกฎกระทรวง ฉบับที่ ๔ (พ.ศ. ๒๕๔๓) ออกตามความในพระราชบัญญัติเครื่องหมายการค้าพ.ศ. ๒๕๓๔[๓] ข้อ ๓ (๒)แก้ไขเพิ่มเติมโดยกฎกระทรวง ฉบับที่ ๕ (พ.ศ. ๒๕๖๐)ออกตามความในพระราชบัญญัติเครื่องหมายการค้า พ.ศ. ๒๕๓๔[๔] ข้อ ๕ วรรคหนึ่งแก้ไขเพิ่มเติมโดยกฎกระทรวง ฉบับที่ ๕ (พ.ศ. ๒๕๖๐)ออกตามความในพระราชบัญญัติเครื่องหมายการค้า พ.ศ. ๒๕๓๔[๕] ข้อ ๙แก้ไขเพิ่มเติมโดยกฎกระทรวง ฉบับที่ ๕ (พ.ศ. ๒๕๖๐)ออกตามความในพระราชบัญญัติเครื่องหมายการค้า พ.ศ. ๒๕๓๔[๖] ข้อ ๑๐แก้ไขเพิ่มเติมโดยกฎกระทรวง ฉบับที่ ๕ (พ.ศ. ๒๕๖๐)ออกตามความในพระราชบัญญัติเครื่องหมายการค้า พ.ศ. ๒๕๓๔[๗] ข้อ ๑๑แก้ไขเพิ่มเติมโดยกฎกระทรวง ฉบับที่ ๕ (พ.ศ. ๒๕๖๐)ออกตามความในพระราชบัญญัติเครื่องหมายการค้า พ.ศ. ๒๕๓๔[๘] ข้อ ๑๑ ทวิแก้ไขเพิ่มเติมโดยกฎกระทรวง ฉบับที่ ๕ (พ.ศ. ๒๕๖๐)ออกตามความในพระราชบัญญัติเครื่องหมายการค้า พ.ศ. ๒๕๓๔[๙] ข้อ ๑๒ วรรคสองเพิ่มโดยกฎกระทรวง ฉบับที่ ๕ (พ.ศ. ๒๕๖๐) ออกตามความในพระราชบัญญัติเครื่องหมายการค้าพ.ศ. ๒๕๓๔[๑๐] ข้อ ๑๒ ทวิเพิ่มโดยกฎกระทรวง ฉบับที่ ๔ (พ.ศ. ๒๕๔๓)ออกตามความในพระราชบัญญัติเครื่องหมายการค้า พ.ศ. ๒๕๓๔[๑๑] ข้อ ๑๒ ตรีเพิ่มโดยกฎกระทรวงฉบับที่ ๔ (พ.ศ. ๒๕๔๓)ออกตามความในพระราชบัญญัติเครื่องหมายการค้า พ.ศ. ๒๕๓๔[๑๒] ข้อ ๑๒ ตรีวรรคหนึ่ง แก้ไขเพิ่มเติมโดยกฎกระทรวง ฉบับที่ ๕ (พ.ศ. ๒๕๖๐)ออกตามความในพระราชบัญญัติเครื่องหมายการค้า พ.ศ. ๒๕๓๔[๑๓] ข้อ ๑๒ จัตวาเพิ่มโดยกฎกระทรวง ฉบับที่ ๕ (พ.ศ. ๒๕๖๐)ออกตามความในพระราชบัญญัติเครื่องหมายการค้า พ.ศ. ๒๕๓๔[๑๔] ข้อ ๑๓ แก้ไขเพิ่มเติมโดยกฎกระทรวงฉบับที่ ๕ (พ.ศ. ๒๕๖๐) ออกตามความในพระราชบัญญัติเครื่องหมายการค้า พ.ศ. ๒๕๓๔[๑๕] ข้อ ๑๔แก้ไขเพิ่มเติมโดยกฎกระทรวง ฉบับที่ ๕ (พ.ศ. ๒๕๖๐)ออกตามความในพระราชบัญญัติเครื่องหมายการค้า พ.ศ. ๒๕๓๔[๑๖] ข้อ ๑๕แก้ไขเพิ่มเติมโดยกฎกระทรวงฉบับที่ ๔ (พ.ศ. ๒๕๔๓)ออกตามความในพระราชบัญญัติเครื่องหมายการค้า พ.ศ. ๒๕๓๔[๑๗] ข้อ ๑๖ (๒)แก้ไขเพิ่มเติมโดยกฎกระทรวง ฉบับที่ ๕ (พ.ศ. ๒๕๖๐)ออกตามความในพระราชบัญญัติเครื่องหมายการค้า พ.ศ. ๒๕๓๔[๑๘] ข้อ ๑๗แก้ไขเพิ่มเติมโดยกฎกระทรวง ฉบับที่ ๕ (พ.ศ. ๒๕๖๐) ออกตามความในพระราชบัญญัติเครื่องหมายการค้าพ.ศ. ๒๕๓๔[๑๙] ข้อ ๒๒ยกเลิกโดยกฎกระทรวง ฉบับที่ ๕ (พ.ศ. ๒๕๖๐)ออกตามความในพระราชบัญญัติเครื่องหมายการค้า พ.ศ. ๒๕๓๔[๒๐] ข้อ ๒๓ (๗)แก้ไขเพิ่มเติมโดยกฎกระทรวง ฉบับที่ ๕ (พ.ศ. ๒๕๖๐)ออกตามความในพระราชบัญญัติเครื่องหมายการค้า พ.ศ. ๒๕๓๔[๒๑] ข้อ ๒๖ วรรคหนึ่งแก้ไขเพิ่มเติมโดยกฎกระทรวง ฉบับที่ ๕ (พ.ศ. ๒๕๖๐)ออกตามความในพระราชบัญญัติเครื่องหมายการค้า พ.ศ. ๒๕๓๔[๒๒] ข้อ ๒๘ วรรคหนึ่ง แก้ไขเพิ่มเติมโดยกฎกระทรวงฉบับที่ ๔ (พ.ศ. ๒๕๔๓) ออกตามความในพระราชบัญญัติเครื่องหมายการค้าพ.ศ. ๒๕๓๔[๒๓] ข้อ ๒๘ (๓) (ค)แก้ไขเพิ่มเติมโดยกฎกระทรวง ฉบับที่ ๕ (พ.ศ. ๒๕๖๐)ออกตามความในพระราชบัญญัติเครื่องหมายการค้า พ.ศ. ๒๕๓๔[๒๔] ข้อ ๒๙แก้ไขเพิ่มเติมโดยกฎกระทรวง ฉบับที่ ๕ (พ.ศ. ๒๕๖๐)ออกตามความในพระราชบัญญัติเครื่องหมายการค้า พ.ศ. ๒๕๓๔[๒๕] ข้อ ๓๓แก้ไขเพิ่มเติมโดยกฎกระทรวง ฉบับที่ ๕ (พ.ศ. ๒๕๖๐)ออกตามความในพระราชบัญญัติเครื่องหมายการค้า พ.ศ. ๒๕๓๔[๒๖] ข้อ ๓๓/๑เพิ่มโดยกฎกระทรวง ฉบับที่ ๕ (พ.ศ. ๒๕๖๐)ออกตามความในพระราชบัญญัติเครื่องหมายการค้า พ.ศ. ๒๕๓๔[๒๗] ข้อ ๓๕แก้ไขเพิ่มเติมโดยกฎกระทรวง ฉบับที่ ๕ (พ.ศ. ๒๕๖๐)ออกตามความในพระราชบัญญัติเครื่องหมายการค้า พ.ศ. ๒๕๓๔[๒๘] ข้อ ๓๖แก้ไขเพิ่มเติมโดยกฎกระทรวง ฉบับที่ ๕ (พ.ศ. ๒๕๖๐)ออกตามความในพระราชบัญญัติเครื่องหมายการค้า พ.ศ. ๒๕๓๔[๒๙] ข้อ ๓๗แก้ไขเพิ่มเติมโดยกฎกระทรวง ฉบับที่ ๕ (พ.ศ. ๒๕๖๐)ออกตามความในพระราชบัญญัติเครื่องหมายการค้า พ.ศ. ๒๕๓๔[๓๐] ข้อ ๓๘ ยกเลิกโดยกฎกระทรวงฉบับที่ ๕ (พ.ศ. ๒๕๖๐) ออกตามความในพระราชบัญญัติเครื่องหมายการค้า พ.ศ. ๒๕๓๔[๓๑] ข้อ ๓๙แก้ไขเพิ่มเติมโดยกฎกระทรวง ฉบับที่ ๕ (พ.ศ. ๒๕๖๐)ออกตามความในพระราชบัญญัติเครื่องหมายการค้า พ.ศ. ๒๕๓๔[๓๒] ข้อ ๔๐แก้ไขเพิ่มเติมโดยกฎกระทรวง ฉบับที่ ๕ (พ.ศ. ๒๕๖๐)ออกตามความในพระราชบัญญัติเครื่องหมายการค้า พ.ศ. ๒๕๓๔[๓๓] ข้อ ๔๑ (๒)แก้ไขเพิ่มเติมโดยกฎกระทรวง ฉบับที่ ๕ (พ.ศ. ๒๕๖๐)ออกตามความในพระราชบัญญัติเครื่องหมายการค้า พ.ศ. ๒๕๓๔[๓๔] ข้อ ๔๒แก้ไขเพิ่มเติมโดยกฎกระทรวงฉบับที่ ๔ (พ.ศ. ๒๕๔๓)ออกตามความในพระราชบัญญัติเครื่องหมายการค้า พ.ศ. ๒๕๓๔[๓๕] ข้อ ๔๔ วรรคสอง แก้ไขเพิ่มเติมโดยกฎกระทรวงฉบับที่ ๔ (พ.ศ. ๒๕๔๓) ออกตามความในพระราชบัญญัติเครื่องหมายการค้าพ.ศ. ๒๕๓๔[๓๖] ข้อ ๔๔ วรรคหนึ่งแก้ไขเพิ่มเติมโดยกฎกระทรวง ฉบับที่ ๕ (พ.ศ. ๒๕๖๐)ออกตามความในพระราชบัญญัติเครื่องหมายการค้า พ.ศ. ๒๕๓๔[๓๗] ข้อ ๔๖แก้ไขเพิ่มเติมโดยกฎกระทรวง ฉบับที่ ๕ (พ.ศ. ๒๕๖๐)ออกตามความในพระราชบัญญัติเครื่องหมายการค้า พ.ศ. ๒๕๓๔[๓๘] ข้อ ๔๗แก้ไขเพิ่มเติมโดยกฎกระทรวง ฉบับที่ ๕ (พ.ศ. ๒๕๖๐)ออกตามความในพระราชบัญญัติเครื่องหมายการค้า พ.ศ. ๒๕๓๔[๓๙] ข้อ ๔๘แก้ไขเพิ่มเติมโดยกฎกระทรวง ฉบับที่ ๕ (พ.ศ. ๒๕๖๐)ออกตามความในพระราชบัญญัติเครื่องหมายการค้า พ.ศ. ๒๕๓๔[๔๐] ข้อ ๔๙แก้ไขเพิ่มเติมโดยกฎกระทรวง ฉบับที่ ๕ (พ.ศ. ๒๕๖๐)ออกตามความในพระราชบัญญัติเครื่องหมายการค้า พ.ศ. ๒๕๓๔[๔๑] ข้อ ๕๒แก้ไขเพิ่มเติมโดยกฎกระทรวง ฉบับที่ ๕ (พ.ศ. ๒๕๖๐) ออกตามความในพระราชบัญญัติเครื่องหมายการค้าพ.ศ. ๒๕๓๔[๔๒] ข้อ ๕๓แก้ไขเพิ่มเติมโดยกฎกระทรวง ฉบับที่ ๕ (พ.ศ. ๒๕๖๐)ออกตามความในพระราชบัญญัติเครื่องหมายการค้า พ.ศ. ๒๕๓๔[๔๓] ข้อ ๕๖แก้ไขเพิ่มเติมโดยกฎกระทรวง ฉบับที่ ๕ (พ.ศ. ๒๕๖๐)ออกตามความในพระราชบัญญัติเครื่องหมายการค้า พ.ศ. ๒๕๓๔[๔๔] ข้อ ๕๗แก้ไขเพิ่มเติมโดยกฎกระทรวง ฉบับที่ ๕ (พ.ศ. ๒๕๖๐)ออกตามความในพระราชบัญญัติเครื่องหมายการค้า พ.ศ. ๒๕๓๔[๔๕] ข้อ ๕๘ วรรคสองแก้ไขเพิ่มเติมโดยกฎกระทรวง ฉบับที่ ๕ (พ.ศ. ๒๕๖๐)ออกตามความในพระราชบัญญัติเครื่องหมายการค้า พ.ศ. ๒๕๓๔[๔๖] หนังสือสำคัญแสดงการจดทะเบียนเครื่องหมายการค้าเครื่องหมายบริการ (ค.ม.๑) แก้ไขเพิ่มเติมโดยกฎกระทรวง ฉบับที่ ๕ (พ.ศ. ๒๕๖๐)ออกตามความในพระราชบัญญัติเครื่องหมายการค้า พ.ศ. ๒๕๓๔[๔๗]หนังสือสำคัญแสดงการจดทะเบียนเครื่องหมายรับรอง (ค.ม.๒)แก้ไขเพิ่มเติมโดยกฎกระทรวง ฉบับที่ ๕ (พ.ศ. ๒๕๖๐)ออกตามความในพระราชบัญญัติเครื่องหมายการค้า พ.ศ. ๒๕๓๔[๔๘]หนังสือสำคัญแสดงการจดทะเบียนเครื่องหมายร่วม (ค.ม.๓)แก้ไขเพิ่มเติมโดยกฎกระทรวง ฉบับที่ ๕ (พ.ศ. ๒๕๖๐)ออกตามความในพระราชบัญญัติเครื่องหมายการค้า พ.ศ. ๒๕๓๔[๔๙]ใบแทนหนังสือสำคัญแสดงการจดทะเบียนเครื่องหมายการค้า เครื่องหมายบริการ (ค.ม.๔)แก้ไขเพิ่มเติมโดยกฎกระทรวง ฉบับที่ ๕ (พ.ศ. ๒๕๖๐)ออกตามความในพระราชบัญญัติเครื่องหมายการค้า พ.ศ. ๒๕๓๔[๕๐]ใบแทนหนังสือสำคัญแสดงการจดทะเบียนเครื่องหมายรับรอง (ค.ม.๕)แก้ไขเพิ่มเติมโดยกฎกระทรวง ฉบับที่ ๕ (พ.ศ. ๒๕๖๐)ออกตามความในพระราชบัญญัติเครื่องหมายการค้า พ.ศ. ๒๕๓๔[๕๑]ใบแทนหนังสือสำคัญแสดงการจดทะเบียนเครื่องหมายร่วม (ค.ม.๖)แก้ไขเพิ่มเติมโดยกฎกระทรวง ฉบับที่ ๕ (พ.ศ. ๒๕๖๐)ออกตามความในพระราชบัญญัติเครื่องหมายการค้า พ.ศ. ๒๕๓๔[๕๒] ราชกิจจานุเบกษาเล่ม ๑๑๗/ตอนที่ ๙๙ ก/หน้า ๔๒/๓ พฤศจิกายน ๒๕๔๓[๕๓] ราชกิจจานุเบกษาเล่ม ๑๓๔/ตอนที่ ๙๑ ก/หน้า ๑๙/๑ กันยายน ๒๕๖๐